**Приложение № 1 към Решение №1100 по Протокол №44./31.01.2019г. на ОбС-Елин Пелин**

**ПРАВИЛНИК**

**ЗА УСТРОЙСТВОТО И ДЕЙНОСТТА НА ОБЩИНСКО ПРЕДПРИЯТИЕ**

**„БКД-ЕЛИН ПЕЛИН“**

**КЪМ ОБЩИНА ЕЛИН ПЕЛИН**

# **ОБЩИ РАЗПОРЕДБИ**

**Чл.1.** Този правилник урежда дейността, структурата и числения състав на Общинско предприятие „Битово-Комунални Дейности – ЕЛИН ПЕЛИН“ или съкратено „БКД-ЕЛИН ПЕЛИН“

**Чл.2**(1) Общинското предприятие „БКД-ЕЛИН ПЕЛИН“ е специализирано звено на Община Елин Пелин по смисъла на гл.VI от Закона за общинската собственост.

(2) Общинското предприятие „БКД-ЕЛИН ПЕЛИН“ няма статут на юридическо лице.

(3) Общинското предприятие „БКД-ЕЛИН ПЕЛИН“ се създава за неопределен срок.

**Чл.3.** Общинското предприятие „БКД-ЕЛИН ПЕЛИН“ е второстепенен разпоредител с бюджетни средства от бюджета на Община Елин Пелин.

# **НАИМЕНОВАНИЕ, АДРЕС, ПРЕДМЕТ НА ДЕЙНОСТ**

**Чл.4.** Общинското предприятие е с наименование „БКД-ЕЛИН ПЕЛИН“.

**Чл.5.** Адресът на Общинското предприятие „БКД-ЕЛИН ПЕЛИН“ е: гр. Елин Пелин, пл. „Независимост“ 1

**Чл.6.** Общинското предприятие „БКД-ЕЛИН ПЕЛИН“ се създава за осъществяване на следните дейности:

**„Снегопочистване, поддръжка и ремонт на улична и пътна мрежа и прилежащите към тях съоръжения и пешеходни зони, както хоризонтална и вертикална пътна маркировка**; Събиране, извозване и депониране на строителни отпадъци и земни маси; Поддръжка на водни корита на реки и други водоизточници; Поддържане на зелени площи; Поддръжка на друга растителност; Почистване на нерегламентирани сметища; Да извършва и други дейности, свързани с ремонт и поддръжка на обекти общинска собственост.“

# **СТРУКТУРА**

**Чл.7. (изм.с Реш.№958/28.06.2018г. на ОбС-Ел.Пелин; изм.с Реш.№1100/31.01.2019г. на ОбС-Ел.Пелин)** Общинското предприятие „БКД-ЕЛИН ПЕЛИН“ при Община Елин Пелин има следната структура:

1.Директор: 1 бр.;

2.Звено „Ръководен и административен персонал“: 5 бр.;

3.Звено „Озеленяване“: 8 бр.;

4.Звено „Пътна инфраструктура и поддръжка“: 4 бр.;

5.Звено „Автотранспорт и специализирани машини“: 5 бр.;

6.Звено „Ремонтна работилница“: 3 бр.;

**Чл.8.** Директорът ръководи дейността на Общинското предприятие „БКД-ЕЛИН ПЕЛИН“ в рамките на предоставените в Наредба за създаване управление и осъществяване контрол на общински предприятия на територията на Община Елин Пелин и настоящия Правилник правомощия.

# **УПРАВЛЕНИЕ**

**Чл.9.** Кметът на Община Елин Пелин възлага управление на Общинското предприятие „БКД-ЕЛИН ПЕЛИН“ на директор с договор за възлагане на управлението, който директор има следните права и задължения:

1. Представлява Предприятието пред държавните и общински органи и институции, съдебните органи, банките, както пред всички други физически и юридически лица.

2. Сключва, изменя и прекратява трудовите договори на работещите в Предприятието, утвърждава длъжностните им характеристики, следи за спазването на трудовото законодателство и извършва други действия от името на рабодателя - Община Елин Пелин, по смисъла на Кодекса на труда.

3. Осъществява оперативното ръководство на дейността на предприятието и периодично изготвя и представя на Кмета на Община Елин Пелин отчет за нея.

4. Осъществява общо ръководство и контрол при управлението на предоставените на предприятието недвижими имоти.

**Чл.10.** Трудовите договори на работниците и служителите в Общинското предприятие „БКД ЕЛИН ПЕЛИН“ се сключват с Директора на Предприятието.

# **ФИНАНСИРАНЕ НА ПРЕДПРИЯТИЕТО**

**Чл.11.** Общинското предприятие „БКД-ЕЛИН ПЕЛИН“ се финасира от бюджета на Община Елин Пелин. Всички разходи се реализират по Единния бюджетен класификатор на разходите по бюджета на Община Елин Пелин.

**Чл.12**. Общинското предприятие „БКД-ЕЛИН ПЕЛИН“ изготвя справка за необходимите му бюджетни средства за следващата година, която внася за разглеждане и утвърждаване от Общинския съвет Елин Пелин. За база се вземат фактически извършените разходи, както следва:

1. Работна заплата на списъчния и извънсписъчен състав, одобрен с решение на Общинския съвет;

2. Осигурителни вноски от работодателя за ДОО;

3. Здравно-осигурителни вноски от работодателя;

4. Вноски за ДЗПО;

5. Издръжка – стоки, материали, вода, горива, ел.енергия, външни услуги и др.

6. Текущ ремонт и подържка на материалната база – сгради, машини, съоръжения и транспортни средства;

7. Придобиване на дълготрайни активи;

8. Други.

**Чл.13.** Бюджетните средства се използват само по предназначение, съгласно одобрения от Общинския съвет на Общинското предприятие „БКД-ЕЛИН ПЕЛИН“ за съответната година.

**Чл.14.** Промени в одобрения бюджет се извършват след разглеждане и гласуване от Общинския съвет въз основа на мотивирано искане от Директора на Общинското предприятие „БКД-ЕЛИН ПЕЛИН“.

**Чл.15.** Общинското предприятие „БКД-ЕЛИН ПЕЛИН“ води счетоводната отчетност съгласно Закона за счетоводството и свързаните с него нормативни актове.

# **МАТЕРИАЛНА БАЗА**

**Чл.16.** Общинското предприятие „БКД-ЕЛИН ПЕЛИН“ се създава без материална база, като в стратегията и планa за развитие, ще бъде изградена поетапно материална база.

# **ЗАКЛЮЧИТЕЛНИ РАЗПОРЕДБИ**

 § 1. Този Правилник се приема на основание чл. 52, ал. 3 от Закона за общинската собственост.

 § 2. За неуредените в този Правилник случаи се прилагат разпоредбите на действащото законодателство в Република България, в това число и актовете на органите на местно самоуправление на територията на Община Елин Пелин.

Настоящия Правилник е приет с Решение №495 по Протокол №24 от сесия на Общинския съвет – Елин Пелин от 27.04.2017г., изм.с Реш.№766 по Протокол №33 от заседание на ОбСЕП, проведено на 30.01.2018г.; изм.с Реш.№958 по Протокол №38 от заседание на ОбСЕП, проведено на 28.06.2018г.; изм.с Реш.№1100 по Протокол №44 от заседание на ОбСЕП, проведено на 31.01.2019г.;

 **Председател**

 **Общински съвет-Елин Пелин**

 **/Н. Плещов/**